kardosdrur/scandi-wiki huggingface dataset:
Cantabile (symfonisk suite)

Cantabile er et værk af Frederik Magle komponeret mellem 2004 af 2009. Det består af tre symfoniske digte (eller satser) baseret på digte fra Henrik, Prinsgemalens digtsamling Cantabile. Suiten blev bestilt af det danske kongehus og uropførelsen af første-satsen fandt sted i 2004 i Tivolis Koncertsal med solisterne Sine Bundgaard (sopran) og Bo Anker Hansen (basbaryton). Anden- og trejde-satsen blev uropført den 10.juni 2009 ved en gallakoncert i DR Koncerthuset i anledning af Prinsgemalens 75-års fødselsdag med solisterne Ina Kringlebotn og Erlend Tyrmi. Orkester og kor var ved begge uropførelser DR SymfoniOrkestret og DR Koncertkoret dirigeret af Thomas Dausgaard. DR transmitterede koncerterne i TV.

Musikken veksler mellem det mørke og det humoristiske, som f.eks. i satsen Cortège & Danse Macabre, der beskriver et makabert dansende begravelsesoptog, hvis uvante pompøsitet og uventede traurighed – ifølge biografien Enegænger (2010) – fik nogle af koncertsalens nordiske gæster til at "trykke sig en anelse i sæderne" under uropførelsen ved fødselsdagskoncerten i 2009, efterfulgt af et pludseligt humoristisk skift til latinamerikanske rytmer.

Foruden Prinsgemalens originale franske tekst, bliver også Per Aage Brandts danske gendigtning benyttet i værket, og nogle steder synges der dansk og fransk på samme tid.

Opbygning 
Suitens består af følgende tre symfoniske digte/satser:
 Souffle le vent (baseret på digtet Souffle le vent – dansk: Vindene Skriger)
 Cortège & Danse Macabre (baseret på digtet Cortège funèbre (med undertitlen Danse Macabre) – dansk: Begravelsesoptog / Dødedans)
 Carillon (baseret på digtet L'Angélus and Lacrymae mundi – dansk: Angelus og Verdens Tårer)

Kor og Orkester 
Orkestrering:

 3 fløjter (3.: piccolofløjte), 2 Oboer (2.: engelskhorn), 3 klarinetter, 1 basklarinet, 2 fagotter, 1 kontrafagot
 4 valdhorn, 3 trompeter, 3 basuner, 1 contrabastuba
 pauker, 3 slagtøjsspillere
 harpe, klaver (solist i 3. sats), orgel
 sopran (solist), bas-baryton (solist), blandet kor (S,S,A,A,T,T,B,B)
 strygere

I satsen Carillon kræves det at korets basser synger Kontra-A (55 Hz), een af de dybeste toner nogensinde skrevet for kor. Særlige instrumenter: Brugen af en girafs lårbensknogle som et slagtøjsinstrument i Cortège & Danse Macabre.

Kilder

Eksterne henvisninger 
 Franske og danske tekster, lydeksempler m.m.

Kompositioner af Frederik Magle
Musik fra Danmark
Musik i 2004
Musik i 2009
National League 1881

National League 1881 var den sjette sæson i baseballligaen National League, og ligaen havde deltagelse af otte hold. Kampene blev spillet i perioden 30. april – 30. september 1881. Mesterskabet blev vundet af Chicago White Stockings, som vandt 56 og tabte 28 kampe, og som dermed vandt National League for tredje gang – de to første gange var i 1876 og 1880.

I oktober 1880 havde National League bandlyst baseballkampe om søndagen og forbudt salg af øl ved alle kampe. Cincinnati Red Stockings nægtede imidlertid at følge disse regler og blev derfor smidt ud af ligaen inden sæsonen, og holdet blev erstattet af Detroit Wolverines.

Roger Conner fra Troy Trojans slog den første grand slam i Major League-historien i hans hold 8-7-sejr over Worcester. Den 27. september 1881 spillede vandt Chicago White Stockings 10-8 over Troy Trojans i en kamp, der blev spillet i et forfærdeligt regnvejr. Kun 12 tilskuere trodsede vejrliget og overværede kampen som den mindte tilskuerskare i major league-historien.

Resultater

Kilder / eksterne henvisninger 

 Retrosheet – The 1881 Season 
 Baseball Almanac – Year In Review : 1881 National League 

Baseball i 1881
Sæsoner i National League
Worcester National League-hold

Worcester National League-hold var en professionelt baseballhold i National League fra 1880 til 1882. Holdet bliver til tider omtalt som Brown Stockings eller Ruby Legs; selvom ingen samtidige kilder understøtter disse betegnelser. Holdet spillede sine hjemmekampe på Worcester Driving Park Grounds i Worcester Agricultural Fairgrounds, syd for Highland Street mellem Sever Street og Russell Street i Worcester, Massachusetts.

Historie 
Den 5. februar 1880 blev holdet optaget i National League, og den 1. maj spillede holdet sin første kamp i ligaen, som det vandt 13-1 på hjemmebane mod Troy Trojans.

Den 12. juni 1880 kastede pitcher Lee Richmond den første perfect game i Major League-historien i kampen mod Cleveland Blues. Holdet skrev igen historien den 20. august samme år ved at blive det første hold, der på hjemmebane scorede en no-hitter, da Pud Galvin fra Buffalo Bisons besejrede dem 1-0.

Ifølge Lee Allen, skribent fra Cincinnati og senere direktør for Baseball Hall of Fame, påvirkede Worcester-klubben også National League i 1880, eftersom den var toneangivende i forsøget på at få Cincinnati Reds udelukket fra ligaen efter sæsonen på grund af Cincinnatis overtrædelse af ligaforbuddet mod ølsalg på stadion. I sin bog The Cincinnati Reds fra 1948, påpegede Allen ikke uden en vis tilfredsstillelse, at Reds blev gendannet i 1882, i første omgang som medlem af American Association, samme år som Worcesters dage som major league-hold var talte.

Worcester-holdet blev droppet fra ligaen efter 1882-sæsonen på grund af meget lave tilskuertal. Ligaen havde imidlertid brug for et ottende hold, så Worcesters plads blev overtaget af Philadelphia Quakers, som senere blev til Philadelphia Phillies. Mange kilder, herunder the Phillies selv, angiver at Worcester-holdet flyttede til Philadelphia. Al tilgændelig information antyder imidlertid på, at der ikke er nogen direkte sammenhæng mellem holdene. Og det er påfaldende, at ingen af spillerne fra Worcesters 1882-hold spillede for Quakers i 1883.

Kilder / eksterne henvisninger 
 Baseball-Reference.com Worcester Ruby Legs

Noter 

Hold i Major League Baseball
Etableret i 1880
Ophørt i 1882
Finn'sk fjernsyn

Finn'sk fjernsyn var en comedy tv-serie, der blev sendt i 1999 og igen i 2001. Det blev i alt til 16 episoder, der blev vist på TV 2. Serien var bygget op med at Finn Nørbygaard fortalte komik og så blev der vist små sketchs.

Medvirkende 
 Finn Nørbygaard – vært (1999, 2001)
 Donald Andersen – forskellige roller (1999)
 Morten Eisner – forskellige roller (1999)
 Ann Hjort – forskellige roller (1999)
 Steen Stig Lommer – forskellige roller (1999)
 Morten Nielsen – forskellige roller (1999)
 Anne-Grethe Bjarup Riis – forskellige roller (1999)
 Bolette Schrøder – forskellige roller (1999)
 Stig Hoffmeyer – forskellige roller (1999, 2001)
 Mia Maria Back – forskellige roller (2001)
 Birthe Backhausen – forskellige roller (2001)
 Stine Bjerregaard – forskellige roller (2001)
 Ole Boisen – forskellige roller (2001)
 Søren Byder – forskellige roller (2001)
 Stine Grønborg Jørgensen – forskellige roller (2001)
 Henrik Koefoed – forskellige roller (2001)
 Noah Lynnerup – forskellige roller (2001)
 Thomas Mørk – forskellige roller (2001)
 Anders Nyborg – forskellige roller (2001)
 Birgitte Raaberg – forskellige roller (2001)
 Rikke Weissfeld – forskellige roller (2001)

DVD-Udgivelser 
Finn'sk fjernsyn er både blevet udgivet på videobånd og DVD. Den komplete samling blev udgivet på DVD i efteråret 2011.

Eksterne henvisninger 
 

TV 2-serier
Humorprogrammer fra Danmark
Danske tv-serier fra 1990'erne
Danske tv-serier fra 2000'erne
Natura 2000-område nr. 5 Uggerby Klitplantage og Uggerby Å's udløb

Natura 2000-område nr. 5 Uggerby Klitplantage og Uggerby Å's udløb er en naturplan under det fælleseuropæiske Natura 2000-projekt. Planområdet Uggerby Klitplantage og området ved Uggerby Ås udløb, har et areal på 717 hektar, og er udpeget som EU-habitatområde, og der er tre mindre Naturfredninger indenfor området  .

Området ligger øst for Hirtshals ud mod Tannis Bugt, og fortsætter langs kysten næsten til Tversted mod sydvest. Det består af sammenhængende grønne klitter omkring Uggerby Å's udløb, men også andre klittyper, bl.a. nydannede klitlavninger.

Naturplanområdet rummer nogle af Danmarks største bestande af græsserne Blodrød Storkenæb, vigtige bestande af Klit-Kambunke, Sortbrun Blåfugl, Markfirben og Strandtudse. I Uggerby Å er der fundet Havlampret.
Her findes også de rødlistede plantearter baltisk ensian, bredbladet kæruld og vendsyssel-gøgeurt. En bestand af odder er der også, og der er tidligere fundet Mygblomst.

Natura 2000-planen er koordineret med vandplan 1.1 Nordlige Kattegat, Skagerrak, og et område af Skagerrak ud for kysten, langs Tannis Bugt, er ligeledes habitatområde, og er lagt til naturplan 1 Skagen gren mm .

Natura 2000-området ligger i Hjørring Kommune

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Om naturplanen   på naturstyrelsens portal, med henvisninger til kort og dokumenter.
 Naturplan
 Naturplanen 2016-2021
 Basisanalysen 2016-2021

Natura 2000-planer
Lokaliteter i Hjørring Kommune
EU-habitatområder i Danmark
Operation Majestic

Operation Majestic var under Stillehavskrigen i 2. verdenskrig, en alternativ plan for en planlagt Allieret invasion af den sydligeste japanske hjemmeø Kyūshū. Operationen blev afvist til fordel for Operation Olympic (en del af Operation Downfall), men elementer af Majestic blev indarbejdet i vildledningsplaner, såsom Pastel.

Majestic
Majestic
National League 1882

National League 1882 var den syvende sæson i baseballligaen National League, og ligaen havde deltagelse af otte hold. Kampene blev spillet i perioden 1. maj – 30. september 1882. Mesterskabet blev vundet af Chicago White Stockings, som vandt 55 og tabte 29 kampe, og som dermed vandt National League for fjerde gang – de tre første gange var i 1876, 1880 og 1881.

Chicago White Stockings satte ny rekord for største sejr i National League, da holdet den 24. juli 1882 vandt med 35-4 over Cleveland Blues. Dagen efter tog Blues imidlertid revanche og vandt 3-2 over Chicago. Sæsonen blev Worcesters sidste i National League. Efter sæsonen blev klubben droppet fra ligaen på grund af for lave tilskuertal, og holdet blev erstattet af Philadelphia Quakers.

Resultater

Kilder / eksterne henvisninger 

 Retrosheet – The 1882 Season 
 Baseball Almanac – Year In Review : 1882 National League 

Baseball i 1882
Sæsoner i National League
Oy vey

Oy vey (jiddisch: אױ װײ) er et jiddisch udtryk, der skal udtrykke klagen, utilfredshed eller irritation.

Jiddisch sprog
Håndboldligaen 2011-12

Håndboldligaen for herrer sæson 2011-12.

Deltagere 

De 14 deltagere i ligaen i 2011-12-sæsonen var:

Resultater

Grundspil 

I grundspillet spillede de 14 hold en dobbeltturnering alle-mod-alle. De otte bedst placerede hold gik videre til medaljeslutspillet. Holdene, der sluttede på 9.- til 13.-pladsen måtte spille kvalifikation til den efterfølgende sæson af HåndboldLigaen, mens nr. 14 rykkede direkte ned i 1. division.

Slutspil 

De otte bedste hold fra grundspillet spillede i medaljeslutspillet. Holdene blev inddelt i to puljer med fire hold, der begge spillede en dobbeltturnering alle-mod-alle. Holdene, der sluttede på første- eller andenpladsen i grundspillet, startede slutspillet med 2 point, mens holdene der sluttede på tredje- eller fjerdepladsen, startede med 1 point. De to bedst placerede hold i hver pulje kvalificerede sig til DM-semifinalerne.

Pulje 1

Pulje 2

Semifinaler

Bronzekamp

Finale

Noter 

Håndbold i 2011
Håndbold i 2012
DM i håndbold (mænd)
Hilsepligt

Hilsepligt er en, for især militærfolk, pligt til at gøre hilsen over for visse personer. Oprindeligt blev hilsepligten indført, som et middel til at opretholde orden og hierarki i de militære systemer, men senere blev den opfattet som et middel "beregnet på at holde mandskabet nede" og i dag, indgår den først og fremmest som en tradition, der er holdt i hævd.

I militære organisationer 
De fleste militære organisationer har i dag en form for hilsepligt. I Danmarks forsvar udmønter hilsepligten sig på forskellig vis i de tre værn, men de grundlæggende principper er alment gældende, og hovedreglen er, at en efterstående hilser først på en foranstående, der så besvarer hilsenen. Som eksempel har menigt personel i Søværnet hilsepligt overfor følgende, typisk ved at indtage retstilling eller gøre honnør:
 Hendes Majestæt Dronningen, samt medlemmer af kongehuset.
 Fremmede statsoverhoveder og medlemmer af udenlandske kongehuse.
 Orlogsflaget ved passage af landgangen.
 Alle foranstående fra eget tjenestested samt chefens foranstående.
 Skildvagter, honnørposter og adgangskontrol udført af militært personel.
Så længe man er inden for eget tjenestesteds område (f.eks. en kaserne, flådestation eller flyvestation), hilses der kun ved første møde i dagens løb, mens der i kirker aldrig hilses. Man hilser aldrig uden hovedbeklædning - og her tæller hjelm ikke som hovedbeklædning. Man hilser heller ikke, hvis man bærer gevær eller andet våben, som ikke er pistol i hylster. Endelig er førere af motorkøretøjer heller ikke underlagt hilsepligt, da man jf. færdselsloven skal have begge hænder på rattet.

Uden for militære organisationer 
Udover en militær anvendelse findes hilsepligten også som en vedtaget regel for medlemmerne i grundejerforening i kvarteret omkring Vestre Skole i Viborg. Hilsepligt findes også som en forventet hilsepligt, for eksempel når motorcyklister møder hinanden i trafikken, det samme gælder også andre trafikantgrupper eksempelvis buschauffører og 2CV-ejere, her gøres som regel ikke honnør men der vinkes ofte eller bare en hånd der løftes.

I historisk tid, hvor langt de fleste gik med hovedbeklædning, ansås det som høfligt for mænd at løfte på hovedbeklædningen for at hilse på forbipasserende.

Noter

Eksterne referencer 
 Hilsepligt — Ordbog — ODS

Hilseformer
Brahma (hønserace)

Brahma er en tung hønserace, der stammer fra Brahmaputra i Indien, den er fremavlet ved brug af Kochin og Malayer. 
Når det er sagt, skal det dog påpeges, at nogle hævder, at racen stammer fra flodområdet Brahmaputra i Indien, mens andre mener, at racen stammer fra Kina. Det er dog sikkert, at racen blev udstillet for første gang i USA i midten af 1800-tallet. Den blev populær pga. godt kød, men også for æggene. Da racen vokser for langsomt til, at det økonomisk kan betale sig, er den derfor ikke nogen speciel kødrace i dag. Den er dog stadig populær pga. sin skønhed og sit herlige væsen. Hønen er rugevillig, men pga. hendes størrelse, hænder det, at æggene knuser under hende. Brahma er en meget stor race, og nogle haner kan blive 75 cm høje. Det er et mægtigt syn, når en brahmaflok går frit omkring. Hanens gal har en dybere klang, som er en fordel, hvis man har naboer. Brahma er rolig og social. Den er elskværdig, men kan virke lidt langsom. De er behagelige og bliver sjældent aggressive. Dværgvarianten stammer fra England og Tyskland. Æggene er gulbrune til lysebrune og vejer 55 gram (35 gram for dværg). Hønen vejer 3,5-5 kg og hanen vejer 5 kg. For dværgenes vedkommende vejer hanen 1 kg og hønen vejer 900 gram.

Farvevariationer
Racen findes i et væld af farvevariationer:
Hvid
Sort
Hvid/sort columbia
Hvid/blå Columbia
Gul/sort columbia
Gul/blå columbia
Blå
Sort/guld båndet
Blå/guld båndet
Sort/sølv båndet 
Birkefarvet
Gråstribet

Referencer 
 Brahmaklubben i Danmark 
  Dansk racebeskrivelse af racen

 Hønseracer
National League 1883

National League 1883 var den ottende sæson i baseballligaen National League, og ligaen havde deltagelse af otte hold. Kampene blev spillet i perioden 1. maj – 29. september 1883. Mesterskabet blev vundet af Boston Beaneaters, som vandt 63 og tabte 35 kampe, og som dermed vandt National League for tredje gang – de to første gange var i 1877 og 1878.

Siden sidste sæson var Worcesters plads i National League blevet overtaget af Philadelphia Quakers, mens New York Gothams havde erstattet Troy Trojans.

Resultater

Kilder / eksterne henvisninger 

 Retrosheet – The 1883 Season 
 Baseball Almanac – Year In Review : 1883 National League 

Baseball i 1883
Sæsoner i National League
New York Gothams

New York Gothams henviser til flere artikler:
 Baseballholdet San Francisco Giants, som i perioden 1883–1885 spillede i National League under navnet New York Gothams.
 Det tidligere basketballhold New York Gothams, som spillede i American Basketball League under dette navn i 1945–1946.
Dorking (hønserace)

Dorking er en tung hønserace, som stammer fra England.
Dorking stammer sandsynligvis fra høns som romerne tog med sig til England i 54 f. kr. Den er opkaldt efter et engelsk grevskab. Den er måske en af verdens bedste hønseracer, når det gælder kødproduktion. Kroppen er stor og fyldig, og det er en af de tungeste racer, som findes. Kødet er hvidt og af høj kvalitet. Dorking er en god æglægger, og den ruger gerne kyllinger ud. Dorking er rolig og besindig af natur og nem at tæmme. Den trives ikke i et fugtigt og koldt klima, og den store kam er specielt følsom overfor kulde. Dorking er blevet brugt til å fremavle Faverolles og Sussex. Dværgvarianten stammer også fra England. Æggene er hvide og vejer 55 gram (35 gram for dværg). Hanen vejer 4,5–6 kg og hønen3–4,5 kg. For dværgenes vedkommende vejer hanen 1 kg og hønen 900 gram. Dorking har ydermere 5 tæer ligesom Faverolles.

Farvevariationer
Hvid
Gråstribet
Sølvgrå
Mørkegrå
Rød

Referencer 
 Stald Teglgaards danske Dorkinger 
  Dansk racebeskrivelse af racen 

 Hønseracer
National League 1884

National League 1884 var den niende sæson i baseballligaen National League, og ligaen havde deltagelse af otte hold. Kampene blev spillet i perioden 1. maj – 15. oktober 1884. Mesterskabet blev vundet af Providence Grays, som vandt 84 og tabte 28 kampe, og som dermed vandt National League for anden gang – den første gang var i 1879.

Resultater

Kilder / eksterne henvisninger 

 Retrosheet – The 1884 Season 
 Baseball Almanac – Year In Review : 1884 National League 

Baseball i 1884
Sæsoner i National League
Indiske kamphøns

Indiske kamphøns er en tung hønserace, som trods navnet stammer fra Cornwall, England. I England kaldes racen Indian Game, mens den i andre engelsktalende lande kaldes Cornish.

Indiske kamphøns er fremavlet af de indiske racer Asil og Malayer. Racen har en kraftig kropsbygning og er blevet brugt til fremavling af den verdenskendte kyllingsproduktionsrace Broiler. Hønerne er ikke gode æglægger, men de lægger godt for kamphøns at være. De er ofte gode rugere og omsorgsmødre.  Indiske kamphøns er tunge og muskuløse, og de har brug for meget plads for at musklerne kan udvikles ordentligt. Fjerdragten er hård og ligger tæt ind til kroppen. Den har kraftige ben og står bredbenet. Den har et ørneagtigt blik, hvilket gør, at den indgyder respekt. Til trods for navn og udseende er indiske kamphøns ikke mere stridslystne end andre racer, men som oftest går de sejrende ud af en kamp. Dværgvarianten stammer også fra England. Æggene er brunlige og vejer 50 gram. Hanen vejer 3,5–4,5 kg og hønen 2–3 kg. For dværgvarianten er æggene lysebrune og vejer 30 gram. Hanen vejer 1 kg og hønen 850 gram.

Farvevariationer
 Hvid
 Sort
 Gul
 Fasanbrun
 Rød/hvid (Jubilee)

Referencer 
 Dansk racebeskrivelse af racen 
 Den engelske klub for indiske kamphøns 

Hønseracer
Tajo

Tajo (spansk), Tejo (portugisisk) eller Tagus (latin) er den længste flod i Portugal og på hele Den Iberiske Halvø. Den har en længde på ca. 1.007 km og har sit udspring i Albaracínbjergene i provinsen Teruel i Aragón i Spanien, hvorefter den hovedsagligt løber mod vest til den udløber i Atlanterhavet ved Lissabon i Portugal.

Man regner normalt med, at den spanske del udgør ca. 730 km og den portugisiske del 275 km. Knap 50 km af floden udgør dog international grænse mellem de to lande. Den har et afvandingsområde på ca. 86.000 km2, hvoraf 70% ligger i Spanien og 30% i Portugal.

Floden passerer blandt andet Aranjuez, Toledo og Talavera de la Reina i Spanien og Santarém og Lissabon i Portugal. I Lissabon krydses den af blandt andet 25. april-broen og Vasco da Gama-broen.

De portugisiske regioner Alentejo og Ribatejo har deres navne efter floden.

Galleri

Eksterne henvisninger 

 Rio Tejo, Portal, gekkoportugal.com 
 Tectonic control of the Tejo river fluvial incision during the late Cenozoic, in Ródâo – Central Portugal (Atlantic Ibirian Border), side 2 

Atlantens afvandingsområde
Floder i Spanien
Portugals geografi
Den Iberiske Halvø
Līgatnes pagasts

Līgatnes pagasts er en territorial enhed i Līgatnes novads i Letland. Pagasten havde 2.806 indbyggere i 2010 og 2517 indbyggere i 2016 og omfatter et areal på 160,60 kvadratkilometer. Hovedbyen i pagasten er Augšlīgatne.

Kildehenvisninger 

Pagasts
Indrānu pagasts

Indrānu pagasts er en territorial enhed i Lubānas novads i Letland. Pagasten etableredes i 1945, havde 978 indbyggere i 2010 og 822 indbyggere i 2016 og omfatter et areal på 342,54 kvadratkilometer. Hovedbyen i pagasten er Lubāna.

Kildehenvisninger 

Pagasts
Olaines pagasts

Olaines pagasts er en territorial enhed i Olaines novads i Letland. Pagasten etableredes i 1819, havde 7.960 indbyggere i 2010 og omfatter et areal på 289,53 kvadratkilometer. Hovedbyen i pagasten er Jaunolaine.

Kildehenvisninger 

Pagasts
Bielefelder

Bielefelder(tysk: Bielefelder Kennhuhn) er en let hønserace, som stammer fra Tyskland.

Den blev fremavlet i begyndelsen af 1970’erne af racerne Amrocks, New Hampshire og Welsumer. Det er en hårdfør race, som lægger mange æg i både varme og kolde perioder. Hønerne er som oftest gode rugere og mødre. Det er muligt at bestemme kønnet, allerede når kyllingerne er daggamle. Her er hanekyllingerne okkergule med en lysebrun streg på ryggen samt en hvidgul plet på hovedet. Hønekyllingerne er lysebrune på hele kroppen, og stregerne på ryggen er mørkebrune. Racen har et roligt gemyt. Den har brug for god plads, så den kan bevæge sig frit. Hanen vejer som oftest 3,5 kg, mens hønen vejer 3 kg. Æggene vejer omkring 60 gram. Når det gælder dværgvarianten, vejer hanen 1 kg og hønen 900 gram. Æggene vejer rundt 45 g.

Farvevariationer 
 Legbarfarvet
 Sølv (hvilket er sjældent)

Referencer 
 Grandin, Anette. Hönsraser, 2002. 
 Bielefelderklubben i Tyskland 
 Dansk racebeskrivelse af racen

Hønseracer
Cesare Montecucco

Cesare Montecucco (født 1. november 1947 i Trient) er en italiensk biolog og patolog. Han leder afdelingen for biomedicinsk forskning på Università degli Studi di Padova og beskæftiger sig med sygdomme, der skylde patologe bakterier. I 2011 fik han overrakt Paul-Ehrlich-und-Ludwig-Darmstaedter-Preis.

Fodnoter

Eksterne henvisninger 
 Website om Cesare Montecucco hos Università degli Studi di Padova  /
 Biografisk notits 

Patologer
Biologer fra Italien
Norgesmesterskabet i ski 1948

Norgesmesterskabet i ski 1948 blev arrangeret i Lillehammer og Strinda i 1948.

Mænd

18 km

30 km

50 km

Stafet

Kombineret

Skihop 
 

Sport i 1948
1948
Lillehammer
Oppland
Sør-Trøndelag
Cabernet sauvignon

Cabernet sauvignon er en rødvinsdrue. Den er grundlaget for de berømte cru-classévine i Medoc og er blevet verdens mest yndede blå drue. Den blev skabt i SV-Frankrig i det 17. århundrede.

Gode cabernetvine er mørkerøde, dufter af ceder, stald, læder, kakao, tobak og solbær. Den sent modne robuste vinplante giver små druer med tyk skal og trives godt i varmt klima. Den giver fine vine i Sydfrankrig, Californien, Australien, Sydafrika, Chile, Italien og Spanien.

Eksterne henvisninger 

 Opslag i vinlex.dk

Druesorter